لمسيحية ؤلا نّصرانية هو واحد الدين ابراهيمي توحيدي الساس ديالو هو لعيشة بداكشي اللي علًمو ليسوع، على حساب ما تفسّر من لعهد لجديد. لكتاب لمقدس فلمسيحية هو لإنجيل. لمنتمين، لي كايتعرفو ب لمسيحيين ؤلا نّصارا، كايآمنو بلّي ليسوع هو لمسيح لي علنو عليه لأنبياء ديال لعهد لقديم. لإيمان بإعادة لبعث ديال ليسوع كاينا فلجوهر ديال لمسيحية حيت كاتعني لبداية ديال لأمل فواحد لحياة أبدية مافيهاش شّر. كتاب لعهد لقديم: فيه توراة بلبيبان لخمسة معا شي فرق صغير. كتاب لعهد جديد: هو لأناجيل أربعة لي كتبوها روسول ديال ليسوع لي هوما: إنجيل لوقا، إنجيل يوحنا، إنجيل ماركوس، إنجيل متّا. لمسيحية هي أكبر دين فلعالم و محسوبين عليها تقريبا 2.4 مليار د الناس، اللي هي التلت ديال الناس د لعالم. لمسيحية هي الدين د لأغلبية ف 126 بلاد فلعالم. الناس اللي متبعين هاد الدين كيتسمًاو لمسيحيين. تّسمية لي معروفة عند ناس لي كايهدرو بلعربية هي نصرانية، اولا بالدارجة دين النصارا. لمسيحية منتاشرة فلعالم كامل وعندها بزاف د لفروع بحال: لكاطوليكية، لأورطودوكسية، لپروطيسطانطية. لمسيحية باقا هي أكبر دين فلعالم، ولكن تاتنقص فأوروپا - مركز پيو د لأبحات (2017) النَّصرانية؛ المسيحية